**ΑΠΟΣΠΑΣΜΑ**

Από το πρακτικό της αριθμ.2021-5ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **24**

****ΘΕΜΑ:** Συζήτηση σχετικά με την εγκατάσταση φωτοβολταϊκού πάρκου στην Κοινότητα Προφήτη Ηλία**.

Στη Λιβαδειά σήμερα την 17η Μαρτίου 2021, ημέρα Τετάρτη και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **πραγματοποιήθηκε**  **με τηλεδιάσκεψη**   κατ ΄εφαρμογή  **τ**ης παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού»**, και ύστερα από την από  **4085/12-3-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της διακοπείσας συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 25 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 |  Γαλανός Κων/νος  |
|  |  Μητάς Αλέξανδρος | 2 | Πούλος Ευάγγελος |
|  | Τζεσμετζής Εμμανουήλ  | 3 | Τζουβάρας Νικόλαος |
|  | Δήμου Ιωάννης  | 4 | Φορτώσης Αθανάσιος  |
|  | Αποστόλου Ιωάννης | 5 | Παπαϊωάννου Λουκάς  |
|  | Σάκκος Μάριος  | 6 | Μπαρμπέρης Νικόλαος |
|  | Νταντούμη Ιωάννα  | 7 | Χέβα Αθανασία (Νάνσυ) |
|  | Καράβα Χρυσοβαλάντου Βασιλική (Βάλια)  | 8 | Σπυρόπουλος Δημοσθένης |
|  | Μερτζάνης Κων/νος  |  | Οι οποίοι δεν παρευρέθησαν αν και κλήθηκαν νόμιμα |
|  | Γιαννακόπουλος Βρασίδας  |  |  |
|  | Σαγιάννης Μιχαήλ  |  |  |
|  | Πούλου Παναγιού (Γιώτα)  |  |  |
|  | Καπλάνης Κων/νος  |  |  |
|  | Τόλιας Δημήτριος  |  |  |
|  |  Καράλης Χρήστος  |   |  |
|  | Κοτσικώνας Επαμεινώνδας   |  |  |
|  | Αρκουμάνης Πέτρος  |  |  |
|  | Μπράλιος Νικόλαος  |  |  |
| 1.
 | Γερονικολού Λαμπρινή  |  |  |
| 1.
 | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Πλιακοστάμος Κων/νος  |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |

 Παρόντες στη συνεδρίαση ήταν και οι προσκληθέντες Πρόεδροι των Κοινοτήτων 1) Κορωνείας κ. Φουντάς, 2) Αγίου Γεωργίου κ. Μίχος Αθανάσιος 3) Λεβαδέων κα. Γκικοποόλου Μαρία 4) Προφήτη Ηλία κα Παπαδά Αγγελική 5)Χαιρωνείας κ. Καρανάσος Αθανάσιος 6) Στουρνάρας Παναγιώτης.

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενος τ*ο* 2Ο θέμα της ημερήσιας διάταξης, της υπ αριθμ **4085/2-3-2021** πρόσκλησης (4ο στον Πίνακα Θεμάτων Συνεδρίασης, ο κ. Πρόεδρος ανέγνωσε στο Σώμα το Ψήφισμα διαμαρτυρίας που κατέθεσε η Επιτροπή Πρωτοβουλίας σχετικά με την εγκατάσταση φωτοβολταϊκού πάρκου στις Κοινότητες Προφήτη Ηλία και Ανθοχωρίου.

 Αμέσως μετά έδωσε το λόγο στην Πρόεδρο της Κοινότητας Προφήτη Ηλία κα Παπαδά η οποία μεταξύ άλλων είπε ότι επέλεξε να δημοσιοποιήσει το θέμα και να κάνει κοινωνούς τα μέλη του Δημοτικού Συμβουλίου προκειμένου να προκαταλάβει την οποιαδήποτε απόφαση που ήθελε ληφθεί είτε από την Περιφέρεια , είτε από οποιονδήποτε άλλο φορέα αδειοδότησης . Ζήτησε την βοήθεια του Δήμου προκειμένου να μπορέσει να αντικρούσει με επιχειρήματα αυτή την επένδυση καλύπτοντας τα νομικά έξοδα αλλά και την σύνταξη μιας Μελέτης Περιβαλλοντικών Επιπτώσεων από την οποία θα προκύπτει η ζημία που θα προκαλέσει η ενδεχόμενη εγκατάσταση.

Απαντώντας ο κ. Δήμαρχος είπε ότι έχει προβεί στην αποστολή επιστολής προς το αρμόδιο Υπουργείο με την οποία τάσσεται κατά της επένδυσης αυτής και συντάσσεται με την γνώμη των κατοίκων της περιοχής. Τόνισε ότι συντελείται ένας παροξυσμός σχετικά με αυτές τις επενδύσεις αναφέροντας χαρακτηριστικά ότι μέχρι τον Δεκέμβριο του 2020 είχαν κατατεθεί 52 αιτήματα εκ των οποίων τα 44 για αιολικά πάρκα και τα 8 για φωτοβολταϊκά πάρκα. Δήλωσε ότι θα είναι κοντά τους κατοίκους των πληττόμενων περιοχών αλλά δεν είναι βέβαιος ότι ο Δήμος μπορεί οικονομικά να σηκώσει το βάρος της νομικής κάλυψης . Κάλεσε σε σύσκεψη τους αρχηγούς των παρατάξεων προκειμένου να συντονίσουν τις ενέργειες που θα απαιτηθούν για την αντιμετώπιση του προβλήματος και να ορίσουν τους τρόπους αντίδρασης. Τέλος δήλωσε ότι ανεπιφύλακτα τάσσεται στο πλευρό των κατοίκων της Κοινότητας Προφήτη Ηλία.

 Τόσο η κα Πούλου όσο και ο κ. Καραμάνης πρότειναν την συσπείρωση των Δημάρχων της πρώην επαρχίας Λιβαδειάς προκειμένου με συντεταγμένες κινήσεις να μπορέσουν από κοινού να προβούν σε παραστάσεις διαμαρτυρίας στον αρμόδιο υπουργό με σκοπό να σταματήσει αυτή η άναρχη αδειοδότηση αυτών των επενδύσεων .Τέλος δήλωσαν ότι συμφωνούν με το ψήφισμα που κατατέθηκε από την πρωτοβουλία πολιτών Προφήτη Ηλία και Ανθοχωρίου.

 Κατόπιν ο Πρόεδρος κάλεσε τα μέλη του Δημοτικού Συμβουλίου να ψηφίσουν σχετικά .

Το Δημοτικό Συμβούλιο μετά από διαλογική συζήτηση και λαμβάνοντας υπόψη του:

* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Την παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού».**
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* το με αριθμ. Πρωτ 4143/16-3-20211 έγγραφο της Δ/νσης Περιβάλλοντος, Καθαριότητας και Πρασίνου του Δήμου
* το ψήφισμα διαμαρτυρίας.
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Εγκρίνει το παρακάτω ψήφισμα της πρωτοβουλίας πολιτών .**

 Εμείς οι υπογράφοντες το παρόν,κάτοικοι των κοινοτήτων Προφήτου Ηλία και Ανθοχωρίου του δήμου Λεβαδέων, πληροφορηθήκαμε ότι Γαλλική εταιρεία προτίθεται να εγκαταστήσει γιγαντιαίο φωτοβολταικό πάρκο 60MW στην κοινοτική περιφέρεια του Προφήτη Ηλία.

Προκειμένου να ενημερωθούμε και να συντονίσουμε τις ενέργειές μας συγκροτήσαμε εξαμελή επιτροπή πρωτοβουλίας. Λογικος ο προβληματισμός μας και αναμενόμενη η αντίδρασή μας, επειδή δεν γνωρίζουμε ακριβώς τις επιδράσεις του έργου στην υγεία μας καθώς και στην χλωρίδα και πανίδα του τόπου μας.

Με το ψηφισμα αυτό δηλώνουμε ότι δεν θέλουμε να υλοποιηθεί το συγκεκριμένο έργο στην περιοχή μας για τους εξής λόγους.

1.Η θέση εγκατάτασής του απέναντι ακριβώς απο τον οικισμό Προφήτου Ηλία και μάλιστα σε απόσταση 300 μόλις μέτρων είναι αισθητικα απαράδεκτη και οπτικά ενοχλητική και ίσως επικίνδυνη,

2.Με την αποψίλωση της πλαγιάς του βουνού σε τέτοια έκταση,θα ενταθούν τα πλημμυρικά φαινόμενα,στην ήδη βεβαρυμένη περιοχή μας, που χρονια τώρα χρησιμοποιείται ως λεκάνη ανάσχεσης.Επιπρόσθετα τα νερά αυτά μεταφέροντας χημικά στοιχεία (μόλυβδος κτλ), κατα μήκος της διελευσής τους θα μολύνουν τον υδροφόρο οριζοντα και την λίμνη της Υλίκης στην οποία καταλήγουν.

3.Η αύξηση της θερμοκρασίας θα επηρεάσει την καθημερινότητά μας΄και τις καλλιέργειές μας, αυξάνοντας το κόστος παραγωγής και τις ώρες εργασίας με επίπτωση στα εισοδήματα και την ποιοτητα ζωής μας.

4.Η λειτουργία αυτής της μονάδας, η συντήρησή της και η πιθανή εγκατάληψή της μετά τον παραγωγικό χρόνο ζωής της θα επιφέρει τεράστια ρύπανση. Το επιχείρημα της πράσινης ανάπτυξης καταρέει.

5.Καταστρέφονται τα πατρογονικά μας βοσκοτόπια και αυτομάτως αποκλείεται ως επιλογή των νεοτέρων κατοίκων, η εγκατάσταση μελισσοκομικών και κτηνοτροφικών μονάδων.

6.Η Βοιωτία είναι ήδη βεβαρυμένη από εγκαταστάσεις μονάδων παραγωγής ανανεώσιμης ενέργειας και <<το έργο>> μοιάζει να μην έχει τέλος, αφού υπάρχουν πληροφορίες πως κάτι ανάλογο σχεδιαζεται και για την κοινοτική περιφέρεια Ανθοχωρίου.

**Η απόφαση πήρε τον αριθμό 24**

 **Ο Πρόεδρος του Δ.Σ**

 **Μητάς Αλέξανδρος**

|  |  |  |
| --- | --- | --- |
|  |  **ΤΑ ΜΕΛΗ** |  ΠΙΣΤΟ ΑΠΟΣΠΑΣΜΑ |
| 1 | Καλογρηάς Αθανάσιος |  |
| 2 | Τζεσμετζής Εμμανουήλ  |  Λιβαδειά αυθημερόν  |
| 3 | Δήμου Ιωάννης  |  Ο Δήμαρχος Λεβαδέων |
| 4 | Αποστόλου Ιωάννης |  |
| 5 | Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 6 | Νταντούμη Ιωάννα  |   |
| 7 | Καράβα Χρυσοβαλάντου Βασιλική (Βάλια)  |  |
| 8 | Μερτζάνης Κων/νος  |  |
| 9 | Γιαννακόπουλος Βρασίδας  |  |
| 10 | Σαγιάννης Μιχαήλ  |  |
| 11 | Πούλου Παναγιού (Γιώτα)  |  |
| 12 | Καπλάνης Κων/νος  |  |
| 13 | Τόλιας Δημήτριος  |  |
| 14 |  Καράλης Χρήστος  |  |
| 15 | Κοτσικώνας Επαμεινώνδας   |  |
| 16 | Αρκουμάνης Πέτρος |  |
| 17 | Μπράλιος Νικόλαος  |  |
| 18 | Γερονικολού Λαμπρινή  |  |
| 19 | Τσιφής Δημήτριος |  |
| 20 | Αλεξίου Λουκάς |  |
| 21 | Καραμάνης Δημήτριος |  |
| 22 | Πλιακοστάμος Κων/νος |  |
| 23 | Τουμαράς Βασίλειος |  |
| 24 | Κατής Χαράλαμπος |  |
|  |  |  |